Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: a 103/2003. (XII. 27.) GKM rendelethez
Paragraph Index: 314

2. Vasúti építmények, eszközök és jármûvek tervezése A vasúti építmények és jármûvek terveit csak arra jogosult tervezõ készítheti. A tervdokumentációk alaki és tartalmi követelményeit rendeletben, ennek hiányában hatósági tájékoztatóban kell elõírni. A vasúti építményeket és jármûveket az OVSZ I. és a vonatkozó mûszaki elõírások, illetve az elõzõ bekezdésben említett hatósági tájékoztató, különleges esetekben, a hatóság által meghatározott feltételek szerint kell megtervezni. A tervezés során a vasúti építményekre vonatkozó mûszaki, üzemeltetési követelményeket, és a helyi településés közlekedésfejlesztési elképzeléseit szem elõtt kell tartani. Az országos közforgalmú vasutaknak a törzshálózati és fõvonalakra vonatkozó távlati fejlesztési tervvel kell rendelkezniük. Bármely vasúti — vagy a vasutat megközelítõ — létesítmény tervezése során az abban foglaltakat figyelembe kell venni. A vasúti közlekedés összetett jellegére tekintettel a mûszaki terveket az elõzõ pontban szereplõ elõírásokon túlmenõen teljes körûen kell elkészíteni. (Pálya — híd — biztosítóberendezés és távközlés — villamos felsõvezeték — épületek — peronok — térvilágítás — rakodó berendezések stb. együttes terveztetési kötelezettsége, függetlenül attól, hogy melyik építmény építése, korszerûsítése, átalakítása idõszerû.) Az OVSZ I. hatálya alá tartozó vasúti építmények, berendezések építéséhez, gyártásához csak olyan építési termékek használhatók fel, amelyek a transz-európai vasúthálózat szempontjából e rendelet, egyébként pedig a külön jogszabály1 elõírásainak megfelelnek.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes